Pokiston avtomobil sanoati
Pokiston avtomobilsozlik sanoati mamlakatning eng tez rivojlanayotgan sohalaridan biri boʻlib, Pokiston yalpi ichki mahsulotining 4 foizini tashkil qiladi va 1,8 milliondan ortiq ishchi kuchi bilan ishlaydi. 2018-yil may holatiga, mamlakatda 3200 ta avtomobil ishlab chiqaradigan zavod mavjud, ularning investitsiyalari ₨ 92 milliard (US$650 million) tashkil etadi va-yiliga 1,8 million mototsikl va 200 ming avtomobil ishlab chiqaradi. Milliy gʻaznaga uning hissasi ₨ 50 milliardga yaqin (US$350 million). Ushbu sektor, umuman olganda, 3,5 million kishini ish bilan taʼminlaydi va yetkazib beruvchilar sektoring rivojlanishida ham muhim rol oʻynaydi. Pokistonning avtomobil bozori Osiyodagi kichik, ammo eng tez oʻsayotganlar qatoriga kiradi. Agar 2014-15 moliya-yilida 180 ming dan ortiq mashina sotilgan boʻlsa, 2015-16 moliya-yilida 206,8 ming donagacha koʻtarildi. Hozirgi vaqtda avtoulovlar bozorida Honda, Toyota va Suzuki ustunlik qilmoqda. Biroq, 2016-yil 19-martda Pokiston yangi avtomobil ishlab chiqaruvchilarga mamlakatda ishlab chiqarish korxonalarini tashkil etish uchun soliq imtiyozlarini taqdim etadigan „Auto Policy 2016-21“ ni qabul qildi. Bunga javoban Renault, Nissan, Proton Holdings, Kia, SsangYong, Volkswagen, FAW va Hyundai Pokiston bozoriga kirishga qiziqish bildirdilar. NLC Mercedes Benz kompaniyasi bilan Pokistonda Mercedes Actros yuk mashinalarini ishlab chiqarish boʻyicha shartnoma imzoladi. Pokiston biron bir avtomobil xavfsizligi standarti yoki modelni yangilash siyosatini joriy etmagan. Bolan va Ravi kabi bir nechta eski transport vositalari Suzuki tomonidan hali sotiladi.